Τζινέβρα Σφόρτσα

Η Τζινέβρα, ιταλ.: Ginevra Sforza (1440 - 16 Μαΐου 1507) από τον Οίκο των Σφόρτσα ήταν σύζυγος και σύμβουλος του Τζιοβάννι Β΄ Μπεντιβόλιο, κυρίου της Μπολόνια.

Βιογραφία 
Γεννήθηκε στην Ανκόνα το 1440, ως νόθη κόρη του Aλεσσάντρο κυρίου του Πέζαρο. Παντρεύτηκε τον Σάντε Μπεντιβόλιο στις 19 Μαΐου 1454 στην εκκλησία του Σαν Τζιάκομο Ματζιόρε.  Από τον πρώτο της σύζυγο απέκτησε τα εξής παιδιά:
 Κονστάντσε 1458-1491, παντρεύτηκε τον Aντονμαρια Πίκο ντελλα Μιράντολα, και
 Έρκολε 1459–1507, κοντοτιέρος, που νυμφεύτηκε τη Μπάρμπαρα Τορέλλι.

Οικογένεια 
Το 1463 η Τζινέβρα έμεινε χήρα και ένα χρόνο αργότερα παντρεύτηκε τον , εξάδελφο του Τζιοβάννι Β΄ Μπεντιβόλιο, εξάδελφο του Αλεσσάντρο, και έγινε μεταξύ άλλων σύμβουλός του.  Πιθανώς να υπήρχε ήδη μία σχέση μεταξύ των δύο.  Η Τζινέβρα έκανε 16 παιδιά, από τα οποία τα 5 απεβίωσαν σε βρεφική ηλικία. Τα άλλα ήταν:
 Αννίμπαλε Β΄ 1469–1540, παντρεύτηκε τη Λουκρέτσια των Έστε, κόρη του Έρκολε Α΄ δούκα της Φερράρα, και ο οποίος έγινε άρχοντας της Μπολόνια από το 1511 έως το 1512.
 Έρμες 1475–1513.
 Aλεσσάντρο 1474–1532, νυμφεύτηκε την Iππολίτα-Μαρία Σφόρτσα.
 Καμίλλα, μοναχή στο Κόρπους Κρίστι.
 Iζόττα, μοναχή στο Κόρπους Κρίστι.
 Φραντσέσκα, παντρεύτηκε τον Γκαλεότο Μανφρέντι κύριο της Φαέντσα.
 Αντονγκαλεάτσο, πρωθιερέας.
 Ελεονώρα.
 Λάουρα, παντρεύτηκε τον Τζιοβάνι Γκοντζάγκα.
 Βιολάντε, παντρεύτηκε τον Παντόλφο Δ΄ Μαλατέστα κύριο του Ρίμινι.
 Μπιάνκα.

Η Τζινέβρα έγινε φίλη της Τζεντίλε Μπουντρόλι, σύζυγο του συμβολαιογράφου Aλεσσάντρo Τσιμιέρι και φοιτήτρια στο Πανεπιστήμιο της Μπολόνια, η οποία κατηγορήθηκε για μαγεία και κάηκε στην πυρά το 1498. 

Το 1466 ο πάπας Παύλος Β΄ αναγνώρισε την κυριαρχία του Τζιοβάννι Β΄ και τον έκανε παπικό εκπρόσωπο (vicarius) στη Μπολόνια.  Αφού αντιμετώπισαν μία συνωμοσία από την οικογένεια Mαλβέτσι το 1488, το 1501 οι Μπεντιβόλιο ανακάλυψαν μία άλλη συνωμοσία, που οργανώθηκε από την αντίπαλη οικογένεια των Mαρεσκόττι. Με τη συμβουλή της Τζινέβρα, πολλά μέλη της οικογένειας σκοτώθηκαν από εκδίκηση.

Εξορία και θάνατος 
Το 1505 οι συνωμότες που είχαν γλιτώσει τη σφαγή, διαμαρτυρήθηκαν στον πάπα Ιούλιο Β΄, ο οποίος διέταξε τον Τζιοβάννι Β΄ να εγκαταλείψει την πόλη με την οικογένειά του. Η Τζινέβρα, εξορισμένη στην Πάρμα, όπου είχε καταφύγει με τον μαρκήσιο Παλλαβιτσίνι, αφορίστηκε, επειδή δεν είχε φύγει αρκετά μακριά από τη Μπολόνια.  Ο Ιούλιος Β΄ αρνήθηκε να άρει τον αφορισμό παρά τις πολυάριθμες εκκλήσεις, ή να επιστρέψει το κάστρο τού Πόντε Πολεντράνο (τώρα Καστέλλο ντι Μπεντιβόλιo), το οποίο είχε καταλάβει. Οι ιδιοκτησίες των Μπεντιβόλιο στη Μπολόνια λεηλατήθηκαν και το παλάτσο Μπεντιβόλιo ισοπεδώθηκε.

Η Τζινέβρα απεβίωσε στις 16 Μαΐου 1507 και το σώμα της τάφηκε σε έναν κοινό τάφο κοντά στο Μπουσέτο.  Ο Τζιοβάννι Β΄ απεβίωσε τον επόμενο χρόνο.

Σημειώσεις και παραπομπές 
Αναφορές

Πηγές
 "Ginevra e Gentile". Accademia Culturale "Castelli in Aria". Retrieved 2013-01-14.
 "La storia dei Bentivoglio". Istituto Comprensivo di Ozzano dell'Emilia - Bologna. Retrieved 2013-01-14.
 Samoggia, Sandro (2013). "Giovanni II, il Principe di Bologna". Mia Bologna. Retrieved 2013-01-14.

Πρόσωπα αφορισμένα από την Καθολική Εκκλησία
Οίκος των Σφόρτσα